पाएं अपने शहर की ताज़ा ख़बरें और फ्री ई-पेपरडाउनलोड करें
कस्वे के मुख्य बाजार में सोमवार की शाम को दुकान बंदी के बाद भी दुकान को खोलकर ग्राहकों को सामान देने पर तहसीलदार अल्का श्रीवास्तव व थानाधिकारी भोजाराम जाट ने बिजली के सामान व गिफ्ट एम्पोरियम की दुकान को सीज कर दिया। नायब तहसीलदार मनोज खंडूजा ने बताया कि कस्बे में शाम को एएसआई सुगन मीणा के नेतृत्व में पुलिस बल गश्त कर रहा था।
इसी दौरान मुख्य बाजार में महेश इलेक्ट्रिक व गिफ्ट एम्पोरियम की दुकान खुली हुई दिखी तथा दुकानदार महेश बंसल व उसका नौकर ग्राहकों को सामान दे रहे थे। जिस पर पुलिस ने तुरंत ही तहसीलदार अलका श्रीवास्तव व थानाधिकारी भेजाराम जाट को मौके पर बुला लिया। जिस पर दुकानदार महेश द्वारा कोरोना गाइडलाइन की अवहेलना करने का जुर्म साबित कर दुकान को सीज कर पांच सौ रुपये का जुर्माना वसूल कर दुकानदार को घर पर रहने की हिदायत दी।
इसी दौरान जगनेर रोड पर झोलाछाप चिकित्सक अल्ली खान की दुकान खुली मिलने पर 5100 रुपए का जुर्माना मौके पर ही वसूल कर दुकान नही खोलने की हिदायत दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn